**Loys «Louis» Bourgeois** (født ca. 1510, død 1559) var en fransk renessansekomponist og musikkteoretiker. Han er kjent som en av de viktigste samlerne av kalvinistiske salmer fra midten av 1500-tallet. En av de mest berømte melodiene i kristendommen, den protestantiske doksologien kjent som «the Old 100th» på engelsk, er vanligvis tillagt Bourgeois.

Biografi
--------

Svært lite er kjent om Bourgeois' tidlige liv. Hans første utgivelse var noen verdslige sanger fra 1539 i Lyon. I 1545 hadde han reist til Genève (ifølge verdslige arkiv) og hadde blitt musikklærer der. I 1547 ble han borger av Genève og samme år utga han sine første firstemte salmer.

I 1549 og 1550 arbeidet han på en samling salmemelodier hvor de fleste tekstene var oversatt av Clément Marot og Théodore de Bèze. I hvilken grad han var komponist, arrangør eller samler var usikkert før en lenge savnet utgave av Genève-psalteret kom til biblioteket ved Rutgers University. I en note til leseren spesifiserer Bourgeois nøyaktig hva hans forgjengere har gjort, hva han har forandret og hva som er hans egne bidrag. Han er en av de tre «hovedkomponistene» til melodiene i Genève-psalteret.

Han kom på kant med lokale musikkautoriteter og ble 3. desember 1551 fenglset for å ha forandret melodien til noen velkjente salmer uten å ha tillatelse. Bourgeois ble sluppet fri etter at Jean Calvin intervenerte personlig, men kontroversen fortsatte. De som allerede hadde lært melodiene hadde ikke noe ønske om å lære nye versjoner og byens råd beordret instruksjonene Bourgeois hadde laget for sangere brent fordi de mente de var forvirrende. Kort etter hendelsen forlot Bourgeois Genève for godt. Han slo seg ned i Lyon, ansettelsen i Genève ble avsluttet og hans kone fulgte nølende etter ham til Lyon.

I Lyon skrev han en rasende utskjelling av utgiverne i Genève. I 1560 flyttet han til Paris. Til tross for hans forbindelse til Calvin ble hans datter døpt som katolikk i den Romersk katolske kirke. I 1560 utga en forlegger i Paris et bind av verdslige sanger til tross for at han i sine år i Genève hadde fordømt dette som lastefullt. Dette var det siste som ble utgitt av ham i hans levetid.

Musikk og innflytelse
---------------------

Louis Bourgeois står bak flere av melodiene i Genève-psalteret enn noen annen. Genève-psalteret er kilde for salmene som brukes både i Den reformerte kirke i England og hos Pilegrimsfedrene i Plymouth-kolonien i USA. I den opprinnelige versjonen til Bourgeois er musikken monofon, helt i samsvar med Jean Calvins forordning, for Calvin avviste ikke bare kontrapunkt, men også annen flerstemt musikk. Bourgeois anvendte likevel firstemte harmonier, men de var kun beregnet for sang og musikk i hjemmet. Mange av stykkene er på en firstemt sats basert på stavelser og akkorder, i en stil som fortsatt praktiseres under enkelte protestantiske gudstjenester.

Noen av melodiene i Genève-psalteret er rester av verdslige sanger, andre er direkte lån fra Strasbourg-psalteret. Resten ble komponert av Guillaume Franc, Louis Bourgeois og Pierre Davantès. Den absolutt mest kjente av Bourgeois' komposisjoner er melodien som på engelsk er kjent som «the Old 100th».

Referanser
----------

1. 1 2   Gemeinsame Normdatei, GND-ID 11888588X, besøkt 13. august 2015[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Discogs, oppført som Louis Bourgeois, Discogs artist-ID 1515120, besøkt 9. oktober 2017[Hentet fra Wikidata]
4. ↑   Post-Reformation Digital Library, PRDL ID 4599, besøkt 9. oktober 2017[Hentet fra Wikidata]
5. ↑  Må sjekkes. Hans siste utgivelse var i 1560 og tysk og fransk WP oppgir ca etter 1561.
6. ↑  Herbert Svenkerud, red. (1988). *Cappelens store engelsk-norsk ordbok* **(norsk)** (2. utg.). Oslo: Cappelen. s. 308. ISBN 8202108233. «"Dissolute" oversatt fra engelsk WP. Svenkerud oversetter dissolute med: 1. utsvevende, lastefull, ryggesløs; 2 tøylesløs.»

Kilder
------

* Frank Dobbins, "Loys Bourgeois", in *The New Grove Dictionary of Music and Musicians*, ed. Stanley Sadie. 20 vol. London, Macmillan Publishers Ltd. 1980. ISBN 1-56159-174-2
* Gustave Reese, *Music in the Renaissance*. New York, W.W. Norton & Co. 1954. ISBN 0-393-09530-4
* Frank Dobbins, "Loys Bourgeois", Grove Music Online ed. L. Macy (Accessed March 29, 2005), (subscription access)Arkivert 16. mai 2008 hos Wayback Machine.
* Harold Gleason and Warren Becker, *Music in the Middle Ages and Renaissance* (Music Literature Outlines Series I). Bloomington, Indiana. Frangipani Press, 1986. ISBN 0-89917-034-X
* *Pseaumes Octantetrois de David, mis en rime Françoise par Clément Marot et Théodore de Bèze, imprimé par Jean Crespin à Genève 1551*, Reproduced from the Rutgers University copy, 1973 X BS 1443.FSM332
* Pierre Pidoux, *Le Psautier Huguenot*, VOL I/II

Eksterne lenker
---------------

* 

* (en) Fritt tilgjengelige noter av Louis Bourgeois i Choral Public Domain Library (ChoralWiki)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** HDS **·** NLA **·** NKC **·** CiNii **·** MusicBrainz **·** Discogs **·** Hymnary
 |